1. Ayɣer zik Ṛebbi ixtaṛ At Isṛayil ad ilin d agdud-is?
Ṛebbi yerra tarwa n Abṛaham d lǧens iwumi yefka leqwanen. Isemma i lǧens-agi “Isṛayil” yerna yerra-t d amḥareb ɣef wawal-is akk-d leebada n ṣṣeḥ. (Ahellil 147:19, 20) Akka, Isṛayil yezmer ad yuɣal d lbaṛaka i yemdanen n leǧnas meṛṛa.—Γer Laṣel n ddunit 22:18.
Ṛebbi yextaṛ At Isṛayil akken ad ilin d inagan-is. Taqsiṭ-nsen tesbeggen-ed belli tiɣin n wawal i leqwanen n Ṛebbi teţţawi-d lbaṛakat. (Asmekti 4:6) S Wat Isṛayil, ad izmiren wiyaḍ ad issinen Ṛebbi n tideţ.—Γer Iceaya 43:10,12.
2. Acimi i gebɣa Ṛebbi ad ilin iqeddacen-is ddukklen ass-a?
Mi geedda lweqt, At Isṛayil sṛuḥen nneema (lemzeyya) n Ṛebbi. Yahwa yextaṛ ihi tajmaet tamasiḥit deg umur n lǧens-agi. (Matta 21:43; 23:37, 38) Tura, deg wemkan n Wat Isṛayil, d imasiḥiyen n ṣṣeḥ i gellan d inagan-is.—Γer Lecɣal 15:14,17.
Eisa ihegga inelmaden-is akken ad berrḥen di leǧnas meṛṛa w’ad rren leibad d inelmaden. (Matta 10:7, 11; 24:14; 28:19, 20) Ass-a, di lweqt n taggara n ddunit-a, ccɣel-agi n uberreḥ iteddu akken ilaq. I tikkelt akk tamezwarut di ddunit, Yahwa isdukkel imelyan n yemdanen si mkul lǧens ɣer leebada n tideţ. (Aweḥḥi 7:9, 10) Imasiḥiyen n ṣṣeḥ ddukklen akken ad myefken afud w’ad meawanen. Di ddunit kamel, d yiwen n uselmed ireṣṣan ɣef Wedlis Iqedsen i ten-id-itṣaḥen deg inejmueen-nsen.—Γer Ieebṛaniyen 10:24, 25.
3. Amek i d-tebda tuddsa n wass-a n Inagan n Yahwa?
Di eecṛ snin i d-itebeen aseggas 1870, kra i geqqaren Adlis Iqedsen eawden ssekflen-d seg-s tideţ i ţţun leibad acḥal aya. Mi fehmen belli Eisa ihegga tajmaet tamasiḥit akken aţ-ţbecceṛ, bdan aberreḥ n Tgelda di ddunit meṛṛa. Deg useggas 1931, fkan i yiman-nsen isem n Inagan n Yahwa.—Γer Lecɣal 1:8;2:1,4;5:42.
4. Amek i geţţuwelleh ccɣel n uberreḥ n Inagan n Yahwa?
Di lqern amezwaru, tijemmuyae timasiḥiyin yemwezzaeen deg waṭas n tmura sfaydayent s lewhi i sen-d-yeţţak yiwen wesqamu amwellah i gesteeṛfen belli Eisa d Aqerru ɣef tejmaet. (Lecɣal 16:4, 5) Ula ţ-ţura kifkif. Inagan n Yahwa iţwellih-iten yiwen Wesqamu amwellah. Tarbaet-agi n lecyux iccurfen, steklfen ɣef Bitilat yesṭerjimen, i d-yessufuɣen yerna i geţwezzieen tiktabin yersen ɣef Wedlis Iqedsen, deg wakteṛ n 600 lluɣat. S wakka, Asqamu-yagi amwellah yesseǧhad yerna yeţwellih akteṛ n 100 000 n tjemmuyae di ddunit. Di mkul yiwet seg-sent, neţţaf lecyux yellan d irgazen iccurfen; ţţelhayen-d akk-d “tqeḍeit” n Ṛebbi s leḥmala.—Γer 1 Buṭrus 5:2, 3.
Inagan n Yahwa ddukklen akken ad beccṛen lexbaṛat yessefṛaḥen n Wedlis Iqedsen w’ad rren leibad d inelmaden. Am yemceggeen, neţberriḥ seg wexxam ɣer wayeḍ. (Lecɣal 20:20) Neṭṭalab i leibad i gḥemmlen seg wul yeṣfan tideţ ad ɣren yid-neɣ Adlis Iqedsen. Lameena, ur nelli ara kan ţ-ţuddsa; nella ţ-ţawacult isean Ababat i ɣ-iḥemmlen, nella d atmaten ţ-ţyessetmatin i geţḥebbiṛen wa ɣef wa. (2 Itisalunikiyen 1:3) Imi ddukklen akken ad eeǧben i Ṛebbi w’ad eiwnen wiyaḍ, wid iţţeebaden Yahwa qqlen ţ-ţawacult taseedit akk di ddunit.—Γer Ahellil 33:12;Lecɣal 20:35.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn